I selvbiografien forteller Gunaratnam sin historie fra hennes tamilske røtter og familiens flukt fra krigsherjede Sri Lanka til Norge. Hun beskriver klassereisen fra oppveksten i blokk på Rødtvet i Groruddalen til livet som politiker, varaordfører og festmiddager på Oslo rådhus. I boka beskriver hun også tiden som Utøya-overlevende etter 22. juli 2011. Hun kobler 22. juli-hendelsen til en slags samtale med terroristen Anders Behring Breivik.